Fa vint-i-cinc anys que VilaWeb va començar a caminar. Ara, amb tota l'experiència acumulada, sabem que si aconseguim prou suport podem elevar la potència a 25 i fer el millor diari del món. Digital, català i en català. Ens ajudeu a fer-ho possible?

Barcelona és la pitjor ciutat europea segons el rànquing de les pitjors ciutats a causa de la sobreexplotació turística a Europa el 2017 feta per ‘The Statistics Portal’. L’estatística il·lustra les pitjors deu ciutats que pateixen el turisme excessiu, i en què hi apareixen les deu primeres ciutats.

La capital catalana és en primer lloc, seguida per Amsterdam, als Països Baixos, i Venècia, a Itàlia. Hi registren una puntuació de 2,05, 2,18 i 2,19, respectivament. De la mateixa manera, les tres ciutats es troben entre les principals destinacions triades pels visitants i turistes segons la xifra d’arribades internacionals.

De fet, la preocupació dels veïns de Barcelona per l’habitatge i el turisme ha anat a més durant els darrers sis mesos. Segons el baròmetre municipal del mes de juny de l’Ajuntament de Barcelona el neguit dels barcelonins per tot allò relacionat amb l’accés a un pis on poder viure i el turisme massiu augmenta darrerament.